|  |  |
| --- | --- |
|  | C:\Users\panos\Documents\EA\logos\ΕΠΙΜΕΛΗΤΗΡΙΟ-ΑΧΑΙΑΣ1.jpg |

Πάτρα: 27/08/2020

Αρ. Πρωτ.: 643

**Ανακοίνωση πρόσκλησης υποβολής προσφορών για απευθείας ανάθεση υπηρεσιών σχετικών με την «διοργάνωση διαδικτυακού ενημερωτικού σεμιναρίου και διοργάνωση δράσεων εκπαίδευσης σε ΜΜΕ που σχετίζονται με τη γαλάζια ανάπτυξη (Blue Growth)», στο πλαίσιο υλοποίησης του έργου «ADRION294 – FUTURE 4.0 – ManuFactUring educaTion and training governance model for IndUstry 4.0 in the Adriatic-Ionian aREa»**

**CPV: 79000000**

 **CPV: 80000000**

Έχοντας υπόψη:

1. *το ν. 4497/2017 “Άσκηση υπαίθριων εμπορικών δραστηριοτήτων, εκσυγχρονισμός της επιμελητηριακής νομοθεσίας και άλλες διατάξεις.”, Μέρος Β “Εκσυγχρονισμός της Επιμελητηριακής Νομοθεσίας”*
2. το ν. 4412/2016 (Α' 147) “*Δημόσιες Συμβάσεις Έργων, Προμηθειών και Υπηρεσιών (προσαρμογή στις Οδηγίες 2014/24/ ΕΕ και 2014/25/ΕΕ)»*
3. *την ΥΠΑΣΗΔ Αριθμ. 300488/ΥΔ1244 Σύστημα διαχείρισης και ελέγχου των προγραμμάτων συνεργασίας του στόχου «ΕΥΡΩΠΑΪΚΗ ΕΔΑΦΙΚΗ ΣΥΝΕΡΓΑΣΙΑ»*
4. το ν. 4314/2014 (ΦΕΚ 265/Α/23.12.2014) Για τη διαχείριση, τον έλεγχο και την εφαρμογή αναπτυξιακών παρεμβάσεων για την προγραμματική περίοδο 2014−2020
5. το ν. 4270/2014 (Α' 143) «*Αρχές δημοσιονομικής διαχείρισης και εποπτείας (ενσωμάτωση της Οδηγίας 2011/85/ΕΕ) – δημόσιο λογιστικό και άλλες διατάξεις*»**,**
6. το ν. 4013/2011 (Α’ 204) «*Σύσταση ενιαίας Ανεξάρτητης Αρχής Δημοσίων Συμβάσεων και Κεντρικού Ηλεκτρονικού Μητρώου Δημοσίων Συμβάσεων…*»,
7. το ν. 3861/2010 (Α’ 112) «*Ενίσχυση της διαφάνειας με την υποχρεωτική ανάρτηση νόμων και πράξεων των κυβερνητικών, διοικητικών και αυτοδιοικητικών οργάνων στο διαδίκτυο "Πρόγραμμα Διαύγεια" και άλλες διατάξεις”*,
8. την με αρ. 57654 (Β’ 1781/23.5.2017) Απόφασης του Υπουργού Οικονομίας και Ανάπτυξης «*Ρύθμιση ειδικότερων θεμάτων λειτουργίας και διαχείρισης του Κεντρικού Ηλεκτρονικού Μητρώου Δημοσίων Συμβάσεων (ΚΗΜΔΗΣ) του Υπουργείου Οικονομίας και Ανάπτυξης*»
9. την από 26-04-2018 σύμβαση χρηματοδότησης του έργου **«ADRION294 – FUTURE 4.0 – ManuFactUring educaTion and training governance model for IndUstry 4.0 in the Adriatic-Ionian aREa»** και ακρωνύμιο **FUTURE 4.0** και τα παραρτήματα αυτής,
10. την υπ. αριθ. 561/05-07-2017 απόφαση της Διοικητικής Επιτροπής του Επιμελητηρίου Αχαΐας περί αποδοχής της υλοποίησης του ευρωπαϊκού έργου **FUTURE 4.0** του προγράμματος **INTERREG V B – Adriatic Ionian - ADRION Programme**,
11. την υπ. Αριθ. **185/27.08.2020**, **ΑΔΑ: 61ΧΜ469ΗΛΒ-ΗΦΚ** απόφαση ανάληψης υποχρέωσης του Επιμελητηρίου Αχαΐας
12. το υπ. αριθμ. **639/05.08.2020** Πρακτικό τακτικής συνεδριάσεως της Διοικητικής Επιτροπής του Επιμελητηρίου Αχαΐας.
13. τη ΣΑΕ 058/2 και ενάριθμο 2018ΣΕ05820002

Το Επιμελητήριο Αχαΐας προσκαλεί τα ενδιαφερόμενα νομικά ή φυσικά πρόσωπα να καταθέσουν εντός επτά (7) ημερών την προσφορά τους για την παροχή υπηρεσιών σχετικών με «**διοργάνωση διαδικτυακού ενημερωτικού σεμιναρίου και διοργάνωση δράσεων εκπαίδευσης σε ΜΜΕ που σχετίζονται με τη γαλάζια ανάπτυξη (Blue Growth)**», **στο πλαίσιο υλοποίησης του έργου «ADRION294 – FUTURE 4.0 – ManuFactUring educaTion and training governance model for IndUstry 4.0 in the Adriatic-Ionian aREa»**

**συνολικής αξίας έως 7.887,70€ συμπεριλαμβανομένου του ΦΠΑ** και όλων των νόμιμων κρατήσεων, σύμφωνα με τα ακόλουθα.

Το Επιμελητήριο Αχαΐας συμμετέχει ως εταίρος στο έργο με τίτλο **«ADRION294 – FUTURE 4.0 – ManuFactUring educaTion and training governance model for IndUstry 4.0 in the Adriatic-Ionian aREa»**.Το Εταιρικό Σχήμα αποτελείται από:

* Veneto Region (IT)
* Project partners:
* Confindustria Veneto SIAV S.p.A. (IT)
* Polytechnic University of Bari (IT)
* Chamber of Achaia (GR)
* UNIVERSITY OF PATRAS (GR)
* Primorje-Gorski Kotar County (HR)
* University of Rijeka Faculty of economics (HR)
* Chamber of Commerce and Industry, Tirana (AL)
* “Mesdheu” Center (AL)
* ASSOCIATED PARTNERS
	+ AP: Confindustria Bari and Barletta-Andria-Trani
	+ AP: Apulia Region - Department of Economic Development, Education, Training and Employmen

Στόχος του έργου είναι η αντιμετώπιση των προκλήσεων του νέου σημαντικού μετασχηματισμού της μεταποιητικής βιομηχανίας, της τέταρτης βιομηχανικής επανάστασης και της νέας ψηφιακής εποχής που ονομάζεται Industry 4.0.

Η ναυπηγική βιομηχανία και η σχετική αλυσίδα εφοδιασμού της στην περιοχή της Αδριατικής-Ιονίου (EUSAIR) αντιμετωπίζουν μεγάλες προκλήσεις και αλλαγές και επιτακτική την ανάγκη αφομοίωσης των νέων τεχνολογιών. Τα ναυπηγεία επηρεάζονται από τον μετασχηματισμό ολόκληρης της διαδικασίας αλυσίδας αξιών που εμπλέκονται στη μεταποιητική βιομηχανία με επιπτώσεις στην παραγωγή, τις ενδοεταιρικές σχέσεις και στην ανάπτυξη του ανθρώπινου κεφαλαίου.

Η λύση είναι να υλοποιηθούν οι νέες τεχνολογίες που θα εισάγει το INDUSTRY 4.0 (καινοτομία, προηγμένες τεχνολογίες, μηχανοργάνωση, διαδικασίες ρομποτικής, αυτοματισμοί, ψηφιοποίηση, κλπ), ενθαρρύνοντας τη βιώσιμη και καλύτερη διαχείριση των "μπλε" πόρων μας (ΜΠΛΕ Οικονομία).

Ο κύριος στόχος του έργου FUTURE 4.0 είναι να σχεδιάσει μια κοινή στρατηγική για την καινοτομία της προσέγγισης των επιχειρήσεων στον τομέα της κατάρτισης μέσω μιας ειδικά σχεδιασμένης εκπαίδευσης στη σημερινή ψηφιακή εποχή (Smart Learning Model).

Η βάση για το σχεδιασμό ενός κατάλληλου μοντέλου έξυπνης εκμάθησης Industry 4.0 χρησιμοποιεί τη γνωστή τεχνική για να βοηθήσει στη διαχείριση του αρχικού μέρους της διαδικασίας καινοτομίας (Κατασκευή Τεχνολογικού Οδικού Χάρτη) και χρησιμοποιεί νέα εργαλεία στρατηγικού σχεδιασμού για να βοηθήσει στο όραμα διαφόρων συμβολαίων μελλοντικής εκπλήρωσης ώστε να δημιουργήσει πιο ζωντανές οργανώσεις (εργαλεία Προοπτικής Διερεύνησης) που θα δοκιμαστούν με πανεπιστήμια, εταιρείες, φορείς έρευνας και καινοτομίας και ενδιαφερόμενους φορείς σε κάθε περιοχή που εφαρμόζουν την προσέγγιση της Τριπλής Έλικας (Triple Helix) – ήτοι, το σύνολο των αλληλεπιδράσεων μεταξύ πανεπιστημίων, βιομηχανίας και κυβερνήσεων.

Τα αποτελέσματα θα αποτελέσουν το θεμέλιο για το σχεδιασμό ενός κόμβου κατάρτισης / μάθησης γνώσης, ικανοτήτων και δεξιοτήτων – δλδ. μιας πλατφόρμας FUTURE 4.0.

Η πλατφόρμα θα αποτελεί μέρος του προαναφερθέντος μοντέλου και στρατηγικής για έξυπνη μάθηση, που υλοποιείται και επικυρώνεται μέσω τοπικών πιλοτικών δράσεων, και περικλείει-περιλαμβάνει αποτελεσματική βιομηχανική εκπαίδευση και κατάρτιση για την καινοτομία, ενισχύοντας τη συνεργασία Πανεπιστημίου-Βιομηχανίας.

Το Επιμελητήριο Αχαΐας, έχει αναλάβει από κοινού με το Πανεπιστήμιο Πατρών τη υλοποίηση του παραδοτέου T3.2.1 «Local Pilot Actions Implementation – Υλοποίηση τοπικών πιλοτικών δράσεων» αναλαμβάνοντας διαφορετικά τμήματα της υλοποίησης του εν λόγω παραδοτέου. Λόγω της πανδημίας COVID-19, η σύμπραξη των εταίρων του έργου, αποφάσισε η υλοποίηση του εν λόγω παραδοτέου να υλοποιηθεί με υβριδικό τρόπο (διαδικτυακά το σεμινάριο) και δια ζώσης η εκπαίδευση.

**Στο πλαίσιο της παρούσας πρόσκλησης ζητείται η παροχή υπηρεσίας για τις κάτωθι δράσεις:**

1. **Διοργάνωση διαδικτυακού ενημερωτικού σεμιναρίου με αντικείμενο «Βασική Γνώση των Key Enabling Technologies» σύμφωνα με τις κάτωθι τεχνικές προδιαγραφές:**
	* Μέσο υλοποίησης: Διαδικτυακή Πλατφόρμα που θα υποστηρίζει την ταυτόχρονη πρόσβαση τουλάχιστον 30 χρηστών (με κάμερα και μικρόφωνο) δίχως χρονικούς περιορισμούς.
	* Αριθμός συμμετεχόντων από ΜΜΕ: 20 εκπρόσωποι επιχειρήσεων του ναυτιλιακού τομέα και της εφοδιαστικής αλυσίδας του ναυτιλιακού τομέα. Η επιλογή των επιχειρήσεων θα γίνει σε συνεργασία με την αναθέτουσα αρχή.
	* Αριθμός επιπλέον συμμετεχόντων: Περίπου 10 χρήστες (με μικρόφωνο και κάμερα) που θα είναι εκπρόσωποι του αναδόχου, εκπρόσωποι του Επιμελητηρίου Αχαΐας, του Πανεπιστημίου Πατρών και σχετικοί εισηγητές.
	* Ώρες σεμιναρίου: 8 (οκτώ)
	* Μέρες σεμιναρίου: 2 (δύο) διαδοχικές ημέρες.
	* Περίοδος υλοποίησης: Αρχές – Μέσα Σεπτεμβρίου 2020

**Υποχρεώσεις Αναδόχου:** Ο ανάδοχος υποχρεούται:

* να επικοινωνήσει και να διασφαλίσει τη συμμετοχή εκπροσώπων τουλάχιστον 20 ΜΜΕ που σχετίζονται με το ναυτιλιακό τομέα και της εφοδιαστικής αλυσίδας του Ναυτιλιακού τομέα,
* να καταρτίσει το πρόγραμμα του διήμερου σεμιναρίου σε συνεργασία με την αναθέτουσα αρχή και το Πανεπιστήμιο Πατρών,
* να παρέχει τους κατάλληλους εισηγητές σε διάφορα θεματικά αντικείμενα (ενδεικτικά αναφέρονται):
	+ Εργασιακό προφίλ στο πλαίσιο της 4ης Βιομηχανικής Επανάστασης
	+ Κυκλική Οικονομία
	+ Επιχειρήσεις και βιομηχανίες στην Περιφέρεια: Ανάγκη νέας προσέγγισης στην εποχή της 4ης βιομηχανικής επανάστασης
	+ Νέες Επαναστατικές Τεχνολογίες στο Ναυτιλιακό τομέα
	+ Καλές πρακτικές καινοτομίας και γαλάζιας ανάπτυξης
* να καταρτίσει και να συγκεντρώσει ερωτηματολόγιο αξιολόγησης του σεμιναρίου και να εκπονήσει σχετική αναφορά με τα ευρήματα,
* να μαγνητοσκοπήσει και να παράσχει βίντεο αρχείο του σεμιναρίου
* να παράσχει στους συμμετέχοντες πιστοποιητικό παρακολούθησης (σε συνεργασία με την Αναθέτουσα Αρχή)
* να εκπονήσει αναφορά υλοποίησης του σεμιναρίου, περιλαμβάνοντας και το παρουσιολόγιο των συμμετεχόντων (π.χ. log file από την πλατφόρμα), που θα πιστοποιεί την παρουσία των συμμετεχόντων
* Να εκπονήσει συνέντευξη (σε συνεργασία με την αναθέτουσα αρχή και το Παν. Πατρών) με 12 (δώδεκα) τουλάχιστον συμμετέχοντες για το εργασιακό προφίλ που προκύπτει από την ενσωμάτωση των νέων τεχνολογιών στην επιχείρηση

**2.Διοργάνωση εκπαιδευτικού σεμιναρίου με αντικείμενο «Εμβάθυνση και ανάπτυξη βαθύτερων γνώσεων σε 1 ή περισσότερες τεχνολογίες των Key Enabling Technologies» σύμφωνα με τις κάτωθι τεχνικές προδιαγραφές:**

* + Μέσο υλοποίησης: Δια ζώσης, σε αίθουσα με κατάλληλη υλικοτεχνική υποδομή.
	+ Μέσα προστασίας: Ο ανάδοχος υποχρεούται στην τήρηση όλων των κανόνων ασφαλείας που ισχύουν λόγω της πανδημίας COVID – 19 (αποστάσεις, μέσα απολύμανσης, καθαριότητα χώρου, μάσκες, αντισηπτικά χεριών, αερισμός αίθουσας, κλπ), ώστε να είναι εφικτή η δια ζώσης συμμετοχή των 5 εκπροσώπων ΜΜΕ. Στην περίπτωση που υπάρξει αδυναμία υλοποίησης της εκπαίδευσης με φυσική παρουσία, η εκπαίδευση θα υλοποιηθεί διαδικτυακά, όπως το προηγούμενο ενημερωτικό σεμινάριο.
	+ Αριθμός συμμετεχόντων από ΜΜΕ: 5 εκπρόσωποι επιχειρήσεων του ναυτιλιακού τομέα και της εφοδιαστικής αλυσίδας του ναυτιλιακού τομέα. Η επιλογή των επιχειρήσεων θα γίνει σε συνεργασία με την αναθέτουσα αρχή και μπορεί να προκύπτουν από τις επιχειρήσεις που παρακολούθησαν το 1ο ενημερωτικό σεμινάριο (δύναται να είναι και διαφορετικές επιχειρήσεις).
	+ Ώρες εκπαίδευσης: Θα πραγματοποιηθούν 4 sessions των 4 ωρών το καθένα, ήτοι 16 ώρες εκπαίδευσης συνολικά.
	+ Μέρες εκπαίδευσης: τουλάχιστον 2 (δύο) ημέρες.
	+ Περίοδος υλοποίησης: Μέσα – Τέλος Σεπτεμβρίου 2020

**Υποχρεώσεις Αναδόχου:** Ο ανάδοχος υποχρεούται

* να επικοινωνήσει και να διασφαλίσει τη συμμετοχή εκπροσώπων τουλάχιστον 5 ΜΜΕ που σχετίζονται με το ναυτιλιακό τομέα και της εφοδιαστικής αλυσίδας του Ναυτιλιακού τομέα,
* να καταρτίσει το πρόγραμμα της εκπαίδευσης σε συνεργασία με την αναθέτουσα αρχή και το Πανεπιστήμιο Πατρών,
* να παρέχει τους κατάλληλους εισηγητές σε κάποια ή κάποιες τεχνολογίες που εμπίπτουν στις Key Enabling Technologies (ενδεικτικά αναφέρονται):
	+ Internet of Things (IoT),
	+ big data,
	+ cloud,
	+ robotics,
	+ artificial intelligence
	+ additive manufacturing
	+ Cyber security
* Η επιλογή των εισηγητών / εκπαιδευτών θα πραγματοποιηθεί σε συνεργασία με την αναθέτουσα αρχή.
* να καταρτίσει και να συγκεντρώσει ερωτηματολόγιο αξιολόγησης του σεμιναρίου και να εκπονήσει σχετική αναφορά με τα ευρήματα,
* να παράσχει στους συμμετέχοντες πιστοποιητικό παρακολούθησης (σε συνεργασία με την Αναθέτουσα Αρχή)
* να εκπονήσει αναφορά υλοποίησης της εκπαίδευσης, περιλαμβάνοντας και το παρουσιολόγιο των συμμετεχόντων.

**3.Διοργάνωση εκπαίδευσης σε 2 εταιρείες με αντικείμενο «Προσαρμογή και εφαρμογή 1 ή περισσότερων επιλεγμένων KET για καινοτομία προϊόντων και διαδικασιών - Εστίαση στην εκπαίδευση στο Cyber Security ή και τεχνολογία Cloud» σύμφωνα με τις κάτωθι τεχνικές προδιαγραφές:**

* + Μέσο υλοποίησης: Δια ζώσης, στις εγκαταστάσεις των επιχειρήσεων.
	+ Ώρες εκπαίδευσης: Θα πραγματοποιηθούν 32 ώρες εκπαίδευσης ανά θεματικό αντικείμενο.
	+ Μέρες εκπαίδευσης: θα συμφωνηθεί με τις επιχειρήσεις.
	+ Περίοδος υλοποίησης: Μέσα – Τέλος Σεπτεμβρίου 2020

**Υποχρεώσεις Αναδόχου:** Ο ανάδοχος υποχρεούται

* να επικοινωνήσει και να διασφαλίσει τη συμμετοχή 2 ΜΜΕ που σχετίζονται με το ναυτιλιακό τομέα και της εφοδιαστικής αλυσίδας του Ναυτιλιακού τομέα,
* να καταρτίσει το πρόγραμμα της εκπαίδευσης σε συνεργασία με την αναθέτουσα αρχή και το Πανεπιστήμιο Πατρών,
* να παρέχει τους κατάλληλους εισηγητές / εκπαιδευτές σε
	+ Cyber security και
	+ Cloud
* Η επιλογή των εισηγητών / εκπαιδευτών θα πραγματοποιηθεί σε συνεργασία με την αναθέτουσα αρχή.
* Ο ανάδοχος θα εκπαιδεύσει υπαλλήλους της κάθε εταιρείας στις εγκαταστάσεις της και θα χρησιμοποιήσει συγκεκριμένα παραδείγματα από την ίδια την εταιρεία. Στο πλαίσιο της εκπαίδευσης ο ανάδοχος θα εφαρμόσει τεχνικές hands on training στους υπαλλήλους της εταιρείας και από κοινού θα μελετήσουν και θα επιλύσουν υπαρκτά προβλήματα της εταιρείας.
* να καταρτίσει και να συγκεντρώσει ερωτηματολόγιο αξιολόγησης της εκπαίδευσης και να εκπονήσει σχετική αναφορά με τα ευρήματα,
* να παράσχει στους συμμετέχοντες πιστοποιητικό παρακολούθησης (σε συνεργασία με την Αναθέτουσα Αρχή)
* να εκπονήσει αναφορά υλοποίησης της εκπαίδευσης, περιλαμβάνοντας και το παρουσιολόγιο των συμμετεχόντων.

Οι παρεχόμενες υπηρεσίες κατατάσσονται στους ακόλουθους κωδικούς του Κοινού Λεξιλογίου δημοσίων συμβάσεων (CPV):

* Επιχειρηματικές υπηρεσίες: νομικές, μάρκετινγκ, παροχής συμβουλών, πρόσληψης, εκτύπωσης και ασφάλειας - CPV: 79000000
* Υπηρεσίες εκπαίδευσης και επιμόρφωσης - CPV: 80000000

Η δαπάνη θα βαρύνει τον προϋπολογισμό του Επιμελητηρίου Αχαΐας για το έτος 2020 και τελικώς τον προϋπολογισμό του έργου **FUTURE 4.0** και συγκεκριμένα το:

* Πακέτο Εργασίας 4, παραδοτέο T3.2.1 «Local Pilot Actions Implementation – Υλοποίηση τοπικών πιλοτικών δράσεων»

Το Επιμελητήριο Αχαΐας Ν.Π.Δ.Δ. για τις ανάγκες υλοποίησης του έργου με ακρωνύμιο «**FUTURE 4.0**» και τίτλο «**ManuFactUring educaTion and training governance model for IndUstry 4.0 in the Adriatic-Ionian aREa**» το οποίο έχει ενταχθεί στο Επιχειρησιακό Πρόγραμμα **INTERREG V B – Adriatic Ionian - ADRION Programme** προτίθεται να υλοποιήσει εντός του 2020 την κάτωθι δράση:

|  |  |  |  |
| --- | --- | --- | --- |
| **Αριθμός και τίτλος Παραδοτέου** | **Περιγραφή Εργασίας** | **Προϋπολογισμός (€) μη συμπ. ΦΠΑ 24%** | **Προϋπολογισμός (€) συμπ. ΦΠΑ 24%** |
| **T3.2.1 «Local Pilot Actions Implementation – Υλοποίηση τοπικών πιλοτικών δράσεων»** | **Διοργάνωση διαδικτυακού ενημερωτικού σεμιναρίου και διοργάνωση δράσεων εκπαίδευσης σε ΜΜΕ που σχετίζονται με τη γαλάζια ανάπτυξη (Blue Growth)** | **6.361,05** | **7.887,70** |

Το Επιμελητήριο Αχαΐας Ν.Π.Δ.Δ. για τις ανάγκες υλοποίησης του έργου με ακρωνύμιο «**FUTURE 4.0**» καλεί νομικά ή φυσικά πρόσωπα που έχουν εμπειρία στην παροχή σχετικών των ανωτέρω υπηρεσιών να υποβάλλουν τις προσφορές τους μέσω ηλεκτρονικού ταχυδρομείου (email) στις διευθύνσεις:

* Στο grammateia@e-a.gr και στο projects@e-a.gr

**εντός επτά (7) ημερών, ήτοι**  έως την **Δευτέρα 07-09-2020** και ώρα 12:00 μ.μ.

Ο ανάδοχος θα πρέπει να διαθέτει όλες τις απαραίτητες άδειες για την υλοποίηση του παραπάνω.

Ο συνολικός προϋπολογισμός του προς ανάθεση έργου ανέρχεται σε **7.887,70€ €** συμπεριλαμβανομένου ΦΠΑ (**6.361,05 €** πλέον ΦΠΑ, ΦΠΑ 24%: **1.526,65 €**).

Το ποσό της προσφοράς των υποψηφίων Αναδόχων πρέπει να περιέχει κάθε έξοδο ή δαπάνη απαραίτητη για την εκτέλεση του έργου και σε καμία περίπτωση το ποσόν που θα καταβληθεί στον Ανάδοχο δεν δύναται να υπερβεί το ποσόν της προσφοράς του.

Ο υποψήφιος ανάδοχος θα πρέπει, επί ποινή αποκλεισμού, να χρησιμοποιήσει το υπόδειγμα Οικονομικής Προσφοράς του Παραρτήματος Α, για την υποβολή της Οικονομικής προσφοράς του.

***Η ανάθεση θα γίνει στον υποψήφιο Ανάδοχο που θα υποβάλλει την προσφορά με τη χαμηλότερη συνολική τιμή μεταξύ των υποψηφίων που θα τεκμηριώσουν επαρκώς την εμπειρία και τη δυνατότητα παροχής των υπό ανάθεση υπηρεσιών σύμφωνα με τα πιο πάνω αναφερόμενα***.

Με τον Ανάδοχο θα υπογραφεί σχετική σύμβαση.

Η αποπληρωμή των υπηρεσιών που θα παρασχεθούν θα γίνει ανάλογα με την ταμειακή ρευστότητα του έργου.

Η πληρωμή θα γίνει με την προσκόμιση των νομίμων παραστατικών και δικαιολογητικών που προβλέπονται από τις ισχύουσες διατάξεις, καθώς και κάθε άλλου δικαιολογητικού που τυχόν ζητηθεί από τις αρμόδιες υπηρεσίες που διενεργούν τον έλεγχο και την πληρωμή.

Τον Ανάδοχο βαρύνουν οι υπέρ τρίτων κρατήσεις, όπως και κάθε άλλη επιβάρυνση, σύμφωνα με την κείμενη νομοθεσία, μη συμπεριλαμβανομένου Φ.Π.Α., την παροχή της υπηρεσίας στον τόπο και με τον τρόπο που προβλέπεται στα έγγραφα της σύμβασης. Με κάθε πληρωμή θα γίνεται η προβλεπόμενη από την κείμενη νομοθεσία παρακράτηση φόρου εισοδήματος επί του καθαρού ποσού.

**Περιεχόμενο Προσφορών**

Ο φάκελος κάθε υποψήφιου Αναδόχου πρέπει να περιλαμβάνει:

1. **Υπογεγραμμένη Υπεύθυνη Δήλωση** στην οποία να αναγράφεται ότι :

i. Δεν τελεί σε πτώχευση ή σε διαδικασία πτώχευσης ή πτωχευτικού συμβιβασμού.

ii. Δεν έχει καταδικασθεί για αδίκημα σχετικά με την άσκηση της επαγγελματικής του δραστηριότητας.

iii. Μέχρι και την ημέρα υποβολής της προσφοράς είναι φορολογικά και ασφαλιστικά ενήμερος ως προς τις υποχρεώσεις του.

iv. Δε συντρέχουν οι λόγοι αποκλεισμού του οικονομικού φορέα από τη συμμετοχή σε διαδικασία σύναψης σύμβασης των παραγράφων 1 και 2 του άρθρου 73 του Ν.4412/2016 (147 Α')

v. Δεν έχει τιμωρηθεί με αποκλεισμό από διαγωνισμούς προμηθειών ή υπηρεσιών του δημόσιου τομέα.

vi. Ότι έλαβε γνώση των όρων της παρούσας πρόσκλησης και τους αποδέχεται πλήρως και ανεπιφυλάκτως

vii. ότι ρητά συμφωνεί ότι ουδεµία άλλη απαίτηση έχει πέραν του ποσού της οικονομικής προσφοράς του.

viii. Ως υποψήφιος ανάδοχος διαθέτει όλες τις απαραίτητες άδειες για την υλοποίηση των ζητούμενων υπηρεσιών (όπως Πιστοποιητικό εγγραφής στο οικείο επιμελητήριο ή επαγγελματικό μητρώο, σε ισχύ)

1. **Σύντομο βιογραφικό – προφίλ του φυσικού/ νομικού προσώπου**, στο οποίο να περιλαμβάνονται συναφείς με τις ζητούμενες δράσεις.
2. **Εκτύπωση** από τα **Στοιχεία Μητρώου / Φυσικού Προσώπου ή Επιχείρησης** από **TAXIS** ([www.gsis.gr](http://www.gsis.gr)).
3. **Οικονομική Προσφορά** για την εν λόγω Υπηρεσία βάσει του Παραρτήματος Α. Η οικονομική προσφορά του υποψηφίου αναδόχου, επί **ποινή αποκλεισμού**, θα πρέπει να μην υπερβαίνει τον συνολικό προϋπολογισμό.

Η διάρκεια της σύμβασης εκτιμάται σε δύο (2) μήνες από την υπογραφή της με δυνατότητα παράτασης σε περίπτωση που παραταθούν οι σχετικές δράσεις του έργου.

Περαιτέρω πληροφορίες είναι διαθέσιμες από την προαναφερθείσα διεύθυνση: Μιχαλακοπούλου 58, Πάτρα, κα. Κατσαντά Δανάη (τηλ. 2610-241 244, email: projects@e-a.gr, dkatsanta@e-a.gr ).

Ο Πρόεδρος του Δ.Σ. του Επιμελητηρίου Αχαΐας

Πλάτων Μαρλαφέκας

**Παράρτημα Α – Υπόδειγμα Οικονομικής Προσφοράς (να σβηστεί για την υποβολή της προσφοράς)**

**ΟΙΚΟΝΟΜΙΚΗ ΠΡΟΣΦΟΡΑ**

*(Σε περίπτωση που η οικονομική προσφορά υπερβαίνει τη μία σελίδα ο υποψήφιος ανάδοχος να υπογράψει και να σφραγίσει όλες τις σελίδες της παρούσης)*

|  |  |
| --- | --- |
| **ΣΤΟΙΧΕΙΑ ΠΡΟΣΦΕΡΟΝΤΟΣ**Ημερομηνία:Επωνυμία:Διεύθυνση:Τηλ., FAX, Email: | **ΠΡΟΣ:**ΕΠΙΜΕΛΗΤΗΡΙΟ ΑΧΑΪΑΣΜΙΧΑΛΑΚΟΠΟΥΛΟΥ 58,ΤΚ 26221 - ΠΑΤΡΑ |

Οικονομική Προσφορά που αφορά την προμήθεια υπηρεσιών **«διοργάνωση διαδικτυακού ενημερωτικού σεμιναρίου και διοργάνωση δράσεων εκπαίδευσης σε ΜΜΕ που σχετίζονται με τη γαλάζια ανάπτυξη (Blue Growth)», στο πλαίσιο υλοποίησης του έργου «ADRION294 – FUTURE 4.0 – ManuFactUring educaTion and training governance model for IndUstry 4.0 in the Adriatic-Ionian aREa»**

Σύμφωνα με την παραπάνω Πρόσκληση, υποβάλλουμε την προσφορά μας με τους κατωτέρω οικονομικούς όρους.

| **Αριθ.****Παραδοτέου** | **Τίτλος** | **Προϋπολογισμός (€) συμπεριλαμβανομένου ΦΠΑ 24% (Αριθμητικώς)** | **Προσφερόμενη τιμή (€) συμπεριλαμβανομένου. ΦΠΑ 24% (Αριθμητικώς)** |
| --- | --- | --- | --- |
| **T3.2.1 «Local Pilot Actions Implementation – Υλοποίηση τοπικών πιλοτικών δράσεων»** | **Διοργάνωση διαδικτυακού ενημερωτικού σεμιναρίου και διοργάνωση δράσεων εκπαίδευσης σε ΜΜΕ που σχετίζονται με τη γαλάζια ανάπτυξη (Blue Growth)** | **7.887,70** |  |
| ***ΣΥΝΟΛΟ*** | **7.887,70** |  |

**Συνολική τιμή χωρίς Φ.Π.Α (ολογράφως): ...........................................................**

**Συνολική τιμή με Φ.Π.Α (ολογράφως): ...........................................................**

Ο χρόνος ισχύος της προσφοράς είναι 2 μήνες από την ημερομηνία υποβολής της προσφοράς.

**Ο προσφέρων**

(Ονοματεπώνυμο, Ιδιότητα)

(Υπογραφή)

(Σφραγίδα εταιρείας/φυσικού προσώπου)